TSE ทุ่ม 120 ลบ. เข้าซื้อ “เอิร์ธ เอนเนอร์จี” ลุยออกแบบ-ติดตั้งโรงไฟฟ้า
บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE …
18 พ.ค. 2563

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE แจ้งว่าบริษัท โซล่าร์ วิซิเบิล จำกัด (SV) ซึ่งเป็นบริษัทย่อย จะใช้เงิน 120 ล้านบาท เข้าลงทุนทั้ง 100% ในบริษัท เอิร์ธ เอนเนอร์จี ซิสเต็มส์ จำกัด (EES) ซึ่งประกอบธุรกิจซื้อ ขาย ออกแบบ ติดตั้ง ตรวจสอบ ควบคุมดูแลระบบการผลิตไฟฟ้า ให้บริการเกี่ยวกับการพัฒนา การลงทุน และผลิตไฟฟ้าเพื่อจำหน่ายให้กับหน่วยงานของรัฐและเอกชน
สำหรับแหล่งเงินลงทุนจะมาจากกระแสเงินสดภายในของบริษัท และการกู้ยืมจากสถาบันการเงิน ซึ่งคาดว่าการกู้ยืมดังกล่าวไม่มีเงื่อนไขที่มีผลกระทบต่อสิทธิของผู้ถือหุ้นของบริษัท ทั้งนี้ คาดว่าจะดำเนินการโอนหุ้นแล้วเสร็จภายในไตรมาส 2/63